2014. gada  12. martā Rīkojums Nr. 108

Rīgā (prot. Nr. 16 23. §)

**Par valsts budžeta ilgtermiņa saistībām Latvijas prezidentūras
Eiropas Savienības Padomē kultūras programmas sagatavošanai un īstenošanai**

1. Finanšu ministrijai precizēt un palielināt Ārlietu ministrijas budžeta apakšprogrammas 96.02.00 "Latvijas prezidentūras Eiropas Savienības Padomē nodrošināšana (centralizētie pasākumi)" bāzes izdevumus ilgtermiņa saistībām 2015. gadam par 960 875 *euro* no 74. resora "Gadskārtējā valsts budžeta izpildes procesā pārdalāmais finansējums" budžeta programmas "Latvijas prezidentūras Eiropas Savienības Padomē nodrošināšana 2015. gadā" nesadalītā finansējuma 2015. gadam, lai sagatavotu Latvijas prezidentūras Eiropas Savienības Padomē kultūras programmu (turpmāk – kultūras programma) un īstenotu to Latvijā un ārvalstīs.

2. Atļaut Ārlietu ministrijai (Latvijas prezidentūras Eiropas Savienības Padomē sekretariātam) 2014. gadā uzņemties finansiālas saistības kultūras programmas norises nodrošināšanai 2015. gadā un slēgt līgumus par summu, kas nepārsniedz 960 875 *euro*.

Ministru prezidente Laimdota Straujuma

Ārlietu ministrs Edgars Rinkēvičs